  Туспуктэм: Удмуртиысь инкуазь узырлыкъёсъя но инкуазез утёнъя министерстволэн пресс-службаез Наталия Сильвестрова Иж тыметысь чорыг кулон учырез пусйизы. Хими анализ быдэстон понна ву проба басьтӥзы. Со сярысь Удмуртиысь инкуазь узырлыкъёсъя но инкуазез утёнъя министерстволэн пресс-службаез ивортӥз. Озьы ик чорыг кутылонъя федерал агенстволэн ӧнерчиосыз кулыны сюрем чорыгез эскерыны басьтӥзы. Таӵе учыръёсты кылем аръёсы но шараязы вал. Чорыг быронлэн одӥгез мугез лыз-вож вубудосъёслэн алямзы луыны быгатэ. Кема возиськись пӧсь куазь дыръя ву вожектонлэсь чорыгъёс курадӟо. Тодэ вайытом, Ижкарын гурт тылобурдоос пӧлын Ньюкасл висёнэз шараязы. Тегъёс: инкуазезутёнъяминистерство чорыг кулон тымет Ижкар Удмуртия  